
reikalaujami kokybės bei aplinkos apsaugos 
vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ

1. Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys. 
1. Šiame priede reikalaujama kvalifikacija turi būti įgyta iki pasiūlymų pateikimo termino pabaigos.
1. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus.
1. Jeigu Tiekėjas ketina Pirkimo sutarties vykdymui pasitelkti specialistą – fizinį asmenį, tačiau laimėjimo ir sutarties Pirkimo sudarymo atveju neketina jo įdarbinti, tokiu atveju specialistas (fizinis asmuo) pasiūlyme turi būti nurodomas kaip subtiekėjas ar ūkio subjektas (pateikiamas dokumentas, kad jo ištekliai bus prieinami ir galimi naudoti visą pirkimo sutarties vykdymo laikotarpį). Jeigu tiekėjas ketina Pirkimo sutarties vykdymui pasitelkti specialistą – fizinį asmenį, kurį laimėjimo ir sutarties sudarymo atveju ketina įdarbinti, jis turi būti nurodytas pasiūlyme kaip siūlomas specialistas ir tiekėjas iki pateikiant pasiūlymą turėtų sudaryti su šiuo specialistu susitarimą arba ketinimų protokolą, arba kitą dokumentą, kuris pagrįstų, kad toks ketinimas buvo iki tiekėjui pateikiant pasiūlymą ir, kad laimėjimo ir sutarties sudarymo atveju specialistas bus įdarbintas.
1. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

1. Šiame pirkime keliami tokie kvalifikaciniai reikalavimai:
	Eil. Nr.
	Kvalifikacijos reikalavimai
	Dokumentai ir informacija, kuriuos turi pateikti tiekėjai, siekiantys įrodyti, kad jų kvalifikacija atitinka keliamus reikalavimus

	1. 
	Tiekėjas per pastaruosius 3 (trejus) metus iki pasiūlymų pateikimo termino pabaigos arba nuo tiekėjo įregistravimo dienos, jeigu veiklą vykdo trumpiau nei 3 (trejus) metus, turi būti tinkamai suteikęs ir (ar) teikti mokymų, konsultavimo ir (ar) kitų ugdomųjų paslaugų veiklos idėjų vystymo, klientų paieškos ir pardavimų, komunikacijos, finansų planavimo, veiklos organizavimo, veiklos produktyvumo didinimo, skaitmeninių įrankių ir (ar) dirbtinio intelekto taikymo, verslumo ugdymo, savarankiškos ekonominės veiklos kūrimo ir vystymo ar kitose su profesinių kompetencijų pritaikymu ekonominei veiklai susijusiose srityse, kurių bendra faktiškai suteiktų paslaugų vertė yra ne mažesnė kaip 26 000,00 Eur be PVM.
Jeigu Tiekėjas teikia informaciją apie vykdomas sutartis, projektus, programas, iniciatyvas ar kitas organizuotas veiklas, laikoma, kad jo patirtis atitinka keliamą reikalavimą, jeigu iki pasiūlymų pateikimo termino pabaigos faktiškai suteiktų paslaugų bendra vertė yra ne mažesnė kaip 26 000,00 Eur be PVM, o kiti šiame punkte nustatyti reikalavimai yra faktiškai įvykdyti.

* Tiekėjui nedraudžiama remtis projektais, programomis, iniciatyvomis ar kitomis organizuotomis veiklomis, kurias Tiekėjas vykdė ne vienas, bet kartu su kitais ūkio subjektais. Tokiu atveju vertinamos konkretaus Tiekėjo, dalyvaujančio viešajame pirkime, faktiškai suteiktos paslaugos, jų pobūdis, apimtis ir vertė, o ne visa bendra projekto, programos, iniciatyvos ar kitos organizuotos veiklos apimtis ar vertė.

	1) Vadovo arba jo įgalioto asmens pasirašytą įgyvendintų (įgyvendinamų) projektų sąrašą (Pirkimo sąlygų Pasiūlymo formos 1 priedas).

2) paslaugų gavėjo (užsakovo) pažymos, atsiliepimai, rekomendacijos, perdavimo-priėmimo aktai arba kiti lygiaverčiai dokumentai, įrodantys tinkamą paslaugų suteikimą / teikimą. Pažymose ar kituose lygiaverčiuose dokumentuose turi būti nurodytos suteiktų paslaugų bendros sumos be PVM, datos, paslaugų gavėjai (užsakovai), ar paslaugos buvo suteiktos pagal pirkimo sutarties reikalavimus.
Dokumentų lygiavertiškumą turi įrodyti tiekėjas.

Perkančioji organizacija, siekdama patikslinti informaciją apie suteiktas / teikiamas paslaugas, pasilieka teisę be išankstinio įspėjimo susisiekti su tiekėjo nurodytu užsakovo kontaktiniu asmeniu.

Pateikiamos skaitmeninės dokumentų kopijos CVP IS priemonėmis.

	1. 
	Reikalavimai tiekėjo komandai

Tiekėjas paslaugų teikimui privalo pasiūlyti kvalifikuotų ir patyrusių ekspertų komandą (ne mažiau kaip po vieną):
· Programos vadovo;
· Veiklos idėjos vystymo ir verslumo ekspertas;
· Klientų paieškos, pardavimų ir komunikacijos ekspertas;
· Finansų planavimo ir veiklos organizavimo ekspertas;
· Skaitmenizacijos ir dirbtinio intelekto taikymo ekspertas.

Tiekėjo siūlomi ekspertų komandos nariai (ekspertai), atsakingi už būsimos viešojo pirkimo sutarties vykdymą, turi tenkinti toliau nurodytus reikalavimus (kiekvienai eksperto pozicijai turi būti pasiūlytas visus tai pozicijai keliamus reikalavimus atitinkantis specialistas).

Šiuose kvalifikacijos reikalavimuose mokinių auditorija laikomi bendrojo ugdymo mokyklų ir profesinio mokymo įstaigų mokiniai. Studentų, studijuojančių aukštosiose mokyklose, mokymo, konsultavimo ar kitų ugdomųjų veiklų patirtis savaime nelaikoma patirtimi dirbant su mokinių auditorija.


PASTABOS: 
1. Tiekėjas gali siūlyti daugiau nei po vieną specialistą kiekvienai pozicijai, tačiau kiekvienas jų turi atitikti jiems keliamus kvalifikacijos reikalavimus ir pateikia kvalifikaciją įrodančius dokumentus. 
 
2. 1 metų patirtis gali būti įgyta dalyvaujant tiek vienoje, tiek keliose įvykdytose sutartyse (projektuose), kurios (kurių) trukmė nebūtinai turi būti 1 metai. 

3.Patirtimi šiuose kvalifikacijos reikalavimuose laikomas darbas konkrečiame projekte, t. y. laikas, kurį specialistas nebuvo priskirtas dirbti 2.1–2.5 papunkčiuose nurodytuose projektuose, neįskaičiuojamas į specialisto patirtį. Tuo pačiu laikotarpiu einamos pareigos skirtinguose projektuose („persidengiančios datos“) nėra sumuojamos. Patirtis dirbant skirtinguose projektuose skirtingu laikotarpiu – sumuojamos. 

4.Projektas (sutartis) gali būti pradėtas vykdyti anksčiau nei prieš 5 (penkerius) metus, tačiau projekto (sutarties) vykdymo pabaiga turi patekti į 5 (penkių) metų laikotarpį, skaičiuojant nuo paskutinės pasiūlymų pateikimo termino dienos.
	Tiekėjas kartu su pasiūlymu turi pateikti:

1. Komandos narių, dalyvausiančių sutarties vykdyme, sąrašą (užpildytą pagal Pirkimo sąlygų Pasiūlymo formos 2 priede pateiktą formą).


* Turi būti pateikiamas santuokos / ištuokos liudijimas, jeigu šiame (-iuose) dokumente (-uose) nurodyta pavardė nesutampa su dabartine specialisto pavarde. 

3. Siūlomų specialistų gyvenimo aprašymus (CV).

Pastaba. Perkančioji organizacija, siekdama patikslinti informaciją apie suteiktas paslaugas ir specialisto vaidmenį jose, pasilieka teisę be išankstinio įspėjimo susisiekti su tiekėjo nurodytu užsakovo kontaktiniu asmeniu.
 
Pateikiamos skaitmeninės dokumento kopijos CVP IS priemonėmis.

	2.1.
	Specialūs reikalavimai, taikomi konkrečiam ekspertui:

 Tiekėjo siūlomas Programos vadovas privalo:
· per pastaruosius 5 (penkerius) metus būti sukaupęs ne mažesnę kaip 2 (dviejų) metų mokymų programų, ugdymo programų, verslumo ugdymo programų, profesinių kompetencijų stiprinimo programų vadovavimo patirtį; 
· per pastaruosius 5 (penkerius) metus būti koordinavęs ir (ar) vadovavęs ne mažiau kaip 1 (vienam) projektui, programai, iniciatyvai ar kitai organizuotai veiklai, skirtai mokinių auditorijai ir susijusiai su verslumo ugdymu, veiklos idėjų vystymu, profesinių kompetencijų pritaikymu ekonominei veiklai, savarankiškos ekonominės veiklos kūrimu ir vystymu ir (ar) kitų praktinių kompetencijų ugdymu.
	Pateikiami šios lentelės 2 punkto trečiame stulpelyje nurodyti dokumentai.

	2.2.
	Specialūs reikalavimai, taikomi konkrečiam ekspertui:

Tiekėjo siūlomas Veiklos idėjos vystymo ir verslumo ekspertas; privalo:
· per pastaruosius 5 (penkerius) metus būti sukaupęs ne mažesnę kaip 2 (dviejų) metų mokymų vedimo ir (ar) lektoriavimo patirtį verslumo ugdymo, veiklos idėjos vystymo, vertės pasiūlymo kūrimo, verslo modelio formavimo, profesinių kompetencijų pritaikymo ekonominei veiklai ar savarankiškos ekonominės veiklos kūrimo ir vystymo temomis;  
· per pastaruosius 5 (penkerius) metus būti vedęs mokymus, konsultacijas, praktines dirbtuves ar kitas ugdomąsias veiklas pagal ne mažiau kaip 1 (vieną) projektą, programą, iniciatyvą ar kitą organizuotą veiklą, skirtą mokinių auditorijai, verslumo ugdymo, veiklos idėjos vystymo, vertės pasiūlymo kūrimo, verslo modelio formavimo, profesinių kompetencijų pritaikymo ekonominei veiklai ar savarankiškos ekonominės veiklos kūrimo ir vystymo temomis.
	Pateikiami šios lentelės 2 punkto trečiame stulpelyje nurodyti dokumentai.


	2.3. 
	Specialūs reikalavimai, taikomi Klientų paieškos, pardavimų ir komunikacijos ekspertui:

Tiekėjo siūlomas Klientų paieškos, pardavimų ir komunikacijos ekspertas privalo:

· per pastaruosius 5 (penkerius) metus būti sukaupęs ne mažesnę kaip 2 (dviejų) metų mokymų vedimo ir (ar) lektoriavimo patirtį klientų paieškos, pardavimų, komunikacijos, rinkodaros, socialinių tinklų panaudojimo, asmeninio įvaizdžio, matomumo kūrimo ar klientų pritraukimo temomis;
· per pastaruosius 5 (penkerius) metus būti vedęs mokymus, konsultacijas, praktines dirbtuves ar kitas ugdomąsias veiklas pagal ne mažiau kaip 1 (vieną) projektą, programą, iniciatyvą ar kitą organizuotą veiklą, skirtą mokinių auditorijai, klientų paieškos, pardavimų, komunikacijos, rinkodaros, socialinių tinklų panaudojimo, asmeninio įvaizdžio ar klientų pritraukimo temomis.
	Pateikiami šios lentelės 2 punkto trečiame stulpelyje nurodyti dokumentai.

	2.4.
	Specialūs reikalavimai, taikomi Finansų planavimo ir veiklos organizavimo ekspertui:

Tiekėjo siūlomas Finansų planavimo ir veiklos organizavimo ekspertas privalo:
· per pastaruosius 5 (penkerius) metus būti sukaupęs ne mažesnę kaip 2 (dviejų) metų mokymų vedimo ir (ar) lektoriavimo patirtį finansų planavimo, kainodaros, biudžetavimo, kaštų ir pajamų planavimo, veiklos organizavimo, finansų valdymo ar savarankiškos ekonominės veiklos vykdymo temomis;
· per pastaruosius 5 (penkerius) metus būti vedęs mokymus, konsultacijas, praktines dirbtuves ar kitas ugdomąsias veiklas pagal ne mažiau kaip 1 (vieną) projektą, programą, iniciatyvą ar kitą organizuotą veiklą, skirtą mokinių auditorijai, finansų planavimo, kainodaros, biudžetavimo, kaštų ir pajamų planavimo, veiklos organizavimo, finansų valdymo ar savarankiškos ekonominės veiklos vykdymo temomis.
	Pateikiami šios lentelės 2 punkto trečiame stulpelyje nurodyti dokumentai.


	2.5.
	Specialūs reikalavimai, taikomi Skaitmenizacijos ir dirbtinio intelekto taikymo ekspertui:

Tiekėjo siūlomas Skaitmenizacijos ir dirbtinio intelekto taikymo ekspertas privalo:

· per pastaruosius 5 (penkerius) metus būti sukaupęs ne mažesnę kaip 2 (dviejų) metų mokymų vedimo ir (ar) lektoriavimo patirtį skaitmenizacijos, dirbtinio intelekto taikymo, skaitmeninių įrankių, automatizavimo, produktyvumo sprendimų ar technologijų panaudojimo profesinėje ir (ar) ekonominėje veikloje temomis;
· per pastaruosius 5 (penkerius) metus būti vedęs mokymus, konsultacijas, praktines dirbtuves ar kitas ugdomąsias veiklas pagal ne mažiau kaip 1 (vieną) projektą, programą, iniciatyvą ar kitą organizuotą veiklą, skirtą mokinių auditorijai, skaitmenizacijos, dirbtinio intelekto taikymo, skaitmeninių įrankių, automatizavimo, produktyvumo sprendimų ar technologijų panaudojimo profesinėje ir (ar) ekonominėje veikloje temomis.
	Pateikiami šios lentelės 2 punkto trečiame stulpelyje nurodyti dokumentai.





